hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Közel 70 pontos digitális ajánlást küldött az MNB a bankoknak | FinTechZone
írta Tudósítás | 2021. 04. 06. | Hazai digitális banki hírek, Hazai digitális bankolás, MNB, Összes hír, Szabályozás
digitális bankolás | digitális transzformáció | digitalizáció | fintech | MNB
Tíz területen vár el eredményesebb digitális átalakulást az MNB a hitelintézetektől. Az új digitális elvárásokat közel 70 pontban foglalta össze a jegybank. Az ajánlás egy átfogó digitális transzformációs stratégia és ütemterv kidolgozását, továbbá annak a jegybank részére való megküldését várja el a hitelintézetektől 2021. október 31-ig.
Az áprilisban hatályba lépő ajánlás kiadásával a hazai bankok digitalizációjának és ezáltal versenyképességének ösztönzése a cél. Az MNB szerint komoly szemléletváltásra és ennek mentén jelentős és átfogó fejlesztésekre van szükség.
Tavaly októberben, a FinTechShow-n is jelezte a Magyar Nemzeti Bank digitalizációért és FinTech fejlesztésért felelős ügyvezető igazgatója, Szombati Anikó, hogy ajánláscsomagot állítanak össze a bankok gyors digitális transzformációjának támogatása érdekében. Idén január végén a 2020-as év értékelése kapcsán a FinTechZone-nak adott interjújában kiemelte, hogy
a hazai bankrendszer digitalizációs szintje összességében közepes szintű: a digitalizáció megindult, de számos fejlesztendő terület azonosítható.
A március végén kiadott közel 70 pontos ajánlás 10 területen vár el digitális átalakulást.
Digitalizációs javaslatcsomagot dolgozott ki az MNB a hazai bankoknak, 2020.11.17.
2021-ben felpörgeti a digitalizációt az MNB, 2021.01.28.
A digitális transzformációs stratégia 10 kiemelt területe
Az ajánlás lefedi a banki működés minden jelentős területét, de különösen nagy hangsúlyt kaptak benne az ügyfelek kiszolgálásához, tájékoztatásához és esetlegesen panasztételéhez kapcsolódó digitális fejlesztések. Emellett cél volt a belső működés digitalizáltságának kiemelt kezelése is, beleértve a folyamatok átalakítását, automatizációját, a munkavállalók folyamatos képzését és a belső rendszerek megfelelő digitalizációját.
Az MNB elvárja, hogy a digitális transzformációs stratégia főbb tartalmi elemei legalább, de nem kizárólag az alábbi célkitűzéseket érintsék:
a digitálisan elérhető termékek és szolgáltatások jelenlegi köre és ezek bővítése;
a különböző digitális csatornák használatának ösztönzése;
együttműködések és külső kommunikációs csatornák digitalizációs irányú fejlesztése;
adatvagyonkezelési stratégia digitalizációs irányú fejlesztése;
kockázatkezelési stratégia digitalizációs irányú fejlesztése;
vállalati informatikai rendszer transzformációja;
Az ajánlásban megjelölt témaköröket tartalmazó digitális transzformációs stratégia a bankszektor szereplői számára közös iránytűként, egy iparági minimum-elvárásként szolgálhat.
Mit vár el az MNB?
Az alábbiakban a teljesség igénye nélkül kiemeltünk pár pontot a közel 70 pontos ajánlásból. Az MNB többek között jó gyakorlatnak tartja és/vagy elvárja az alábbiakat:
a teljeskörű online számlanyitást,
a digitális értékesítésre történő átállást,
a hitelezés folyamatának ügyfél általi digitális nyomon követésére alkalmas megoldás kialakítását,
személyes pénzügyi menedzsment szolgáltatás kiépítését,
a vállalati hiteltermékek (ahol a jogszabályok lehetővé teszik) digitális igénylését,
az elektronikus felületen történő panaszbejelentést,
kedvezőbb árazási feltételeket a digitálisan elérhető termékek és szolgáltatások esetén,
az elektronikus szerződéskötés és egyéb elektronikus jognyilatkozattétel lehetőségének megteremtését,
UX (user experience) stratégia kidolgozását,
bankfiókban történő ügyintézéshez online időpont foglaló megoldás alkalmazását,
az élő videóhívás lehetőségét,
új, innovatív szereplőkkel való együttműködést,
a PSD2 hatékonyabb kihasználását,
személyre szabott ajánlatok kidolgozását a meglévő adatokra alapozva,
az adatvagyon hatékonyabb felhasználását.
Az ajánlás a digitalizációs szemlélet fokozottabb érvényesülését várja el a legfelső döntéshozó testületek, a hitelintézetek igazgatósági szintjein is. Az MNB a részére megküldött, hitelintézetek által elkészített digitális transzformációs stratégiában rögzített vállalások teljesítésének előrehaladásáról, visszaméréséről évente, minden év december 31-ig – először 2022-ben – beszámolót vár el az intézményektől mindaddig, amíg a stratégia szerinti legtávolabbi célkitűzés is megvalósult.
Az MNB az ajánlás alkalmazását 2021. április 15-től várja el az érintett hitelintézetektől.
Photo by Christina Morillo from Pexels
← Hasznos társ a mindennapokban George, az Erste Bank digitális platformja Százezreket spórolhatnak a devizaváltáson a hazai kis- és középvállalkozások →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.